ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 73/2563เรื่อง การคํานวณและการจัดทํารายงานการคํานวณเงินกองทุน \_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในข้อ 16 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2561 เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล ลงวันที่ 3 กรกฎาคม พ.ศ. 2561 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 29/2563 เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล (ฉบับที่ 7) ลงวันที่ 2 ธันวาคม พ.ศ. 2563 สํานักงาน ก.ล.ต. ออกประกาศไว้ดังต่อไปนี้ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 34/2562 เรื่อง การคํานวณและการจัดทํารายงานการคํานวณเงินกองทุน ลงวันที่ 12 เมษายน พ.ศ. 2562ข้อ ๒ ให้ผู้ประกอบธุรกิจสินทรัพย์ดิจิทัลคํานวณเงินกองทุนตามแบบรายงานและคําอธิบายประกอบการคํานวณเงินกองทุนสําหรับผู้ประกอบธุรกิจสินทรัพย์ดิจิทัลที่จัดไว้บนเว็บไซต์ของสํานักงาน ก.ล.ต.ข้อ ๓ ให้ผู้ประกอบธุรกิจสินทรัพย์ดิจิทัลที่มีหน้าที่ต้องดํารงเงินกองทุนโดยวิธี NC-1 คํานวณเงินกองทุนที่ต้องดํารงตามหลักเกณฑ์ดังต่อไปนี้(1) คํานวณเงินกองทุนสภาพคล่องสุทธิทุกสิ้นวันทําการ(2) คํานวณส่วนของผู้ถือหุ้นทุกสิ้นวันทําการสุดท้ายของแต่ละเดือนข้อ ๔ ให้ผู้ประกอบธุรกิจสินทรัพย์ดิจิทัลที่มีหน้าที่ต้องดํารงเงินกองทุนโดยวิธี NC-2 คํานวณเงินกองทุนที่ต้องดํารงทุกสิ้นวันทําการสุดท้ายของแต่ละเดือน ให้ผู้ประกอบธุรกิจสินทรัพย์ดิจิทัลตามวรรคหนึ่งคํานวณมูลค่าของเงินกองทุนสภาพคล่องที่ดํารงได้หรือกรมธรรม์ประกันภัยที่ใช้ในการดํารงเงินกองทุนทุกสิ้นวันทําการสุดท้ายของแต่ละเดือน เว้นแต่กรณีที่ปรากฏเหตุที่อาจทําให้มูลค่าของสินทรัพย์สภาพคล่องหรือกรมธรรม์ประกันภัยที่ใช้ในการดํารงเงินกองทุนดังกล่าวเปลี่ยนแปลงไป ให้ผู้ประกอบธุรกิจสินทรัพย์ดิจิทัลดังกล่าวคํานวณมูลค่าของสินทรัพย์สภาพคล่องหรือกรมธรรม์ประกันภัยดังกล่าวใหม่ตามหลักเกณฑ์ดังต่อไปนี้(1) เมื่อเกิดเหตุการณ์ที่มีนัยสําคัญอันอาจส่งผลกระทบต่อมูลค่าของสินทรัพย์สภาพคล่องหรือกรมธรรม์ประกันภัย ให้คํานวณมูลค่าของสินทรัพย์สภาพคล่องหรือกรมธรรม์ประกันภัยทุกสิ้นวันที่เกิดเหตุการณ์นั้น เว้นแต่เป็นกรณีที่วันดังกล่าวเป็นวันหยุดทําการ ให้คํานวณมูลค่าในวันทําการถัดไป(2) เมื่อมีการจําหน่าย จ่าย โอน หรือไถ่ถอนสินทรัพย์สภาพคล่องหรือกรมธรรม์ประกันภัยในวันใด ให้คํานวณมูลค่าของสินทรัพย์สภาพคล่องหรือกรมธรรม์ประกันภัยทุกสิ้นวันนั้น(3) ในกรณีที่สินทรัพย์สภาพคล่องเป็นหุ้น ให้คํานวณมูลค่าสินทรัพย์ทุกสิ้นวันทําการ(4) ในกรณีที่สินทรัพย์สภาพคล่องเป็นหน่วยลงทุนของกองทุนรวมหรือหน่วยของโครงการจัดการลงทุนต่างประเทศที่มีการลงทุนในหุ้นไม่ว่าทางตรงหรือทางอ้อม เมื่อมีการเปิดเผยมูลค่าของหน่วยลงทุนหรือหน่วยดังกล่าวแล้ว ให้คํานวณมูลค่าสินทรัพย์นั้นทุกสิ้นวันทําการข้อ ๕ ให้ผู้ประกอบธุรกิจสินทรัพย์ดิจิทัลที่มีหน้าที่ต้องดํารงเงินกองทุนโดยวิธี NC-3 คํานวณเงินกองทุนที่ต้องดํารงปีละ 2 ครั้ง โดยให้คํานวณทุกสิ้นวันทําการสุดท้ายของเดือนมิถุนายนและเดือนธันวาคมให้ผู้ประกอบธุรกิจสินทรัพย์ดิจิทัลตามวรรคหนึ่งคํานวณมูลค่าของสินทรัพย์สภาพคล่องหรือกรมธรรม์ประกันภัยที่ใช้ในการดํารงเงินกองทุนทุกสิ้นวันทําการสุดท้ายของแต่ละไตรมาส เว้นแต่กรณีที่ปรากฏเหตุที่อาจทําให้มูลค่าของสินทรัพย์สภาพคล่องหรือกรมธรรม์ประกันภัยที่ใช้ในการดํารงเงินกองทุนดังกล่าวเปลี่ยนแปลงไป ให้ผู้ประกอบธุรกิจสินทรัพย์ดิจิทัลดังกล่าวคํานวณมูลค่าของสินทรัพย์สภาพคล่องหรือกรมธรรม์ประกันภัยดังกล่าวใหม่ตามหลักเกณฑ์ดังต่อไปนี้(1) เมื่อเกิดเหตุการณ์ที่มีนัยสําคัญอันอาจส่งผลกระทบต่อมูลค่าของสินทรัพย์สภาพคล่องหรือกรมธรรม์ประกันภัย ให้คํานวณมูลค่าของสินทรัพย์สภาพคล่องหรือกรมธรรม์ประกันภัยทุกสิ้นวันที่เกิดเหตุการณ์นั้น เว้นแต่เป็นกรณีที่วันดังกล่าวเป็นวันหยุดทําการ ให้คํานวณมูลค่าในวันทําการถัดไป(2) เมื่อมีการจําหน่าย จ่าย โอน หรือไถ่ถอนสินทรัพย์สภาพคล่องหรือกรมธรรม์ประกันภัยในวันใด ให้คํานวณมูลค่าของสินทรัพย์สภาพคล่องหรือกรมธรรม์ประกันภัยทุกสิ้นวันนั้น(3) ในกรณีที่สินทรัพย์สภาพคล่องเป็นหุ้น ให้คํานวณมูลค่าสินทรัพย์ทุกสิ้นวันทําการ(4) ในกรณีที่สินทรัพย์สภาพคล่องเป็นหน่วยลงทุนของกองทุนรวมหรือหน่วยของโครงการจัดการลงทุนต่างประเทศที่มีการลงทุนในหุ้นไม่ว่าทางตรงหรือทางอ้อม เมื่อมีการเปิดเผยมูลค่าของหน่วยลงทุนหรือหน่วยดังกล่าวแล้ว ให้คํานวณมูลค่าสินทรัพย์นั้นทุกสิ้นวันทําการข้อ ๖ ให้ผู้ประกอบธุรกิจสินทรัพย์ดิจิทัลจัดทําและยื่นรายงานการคํานวณเงินกองทุนตามหลักเกณฑ์ดังต่อไปนี้ (1) รายงานการคํานวณเงินกองทุนสําหรับการดํารงเงินกองทุนโดยวิธี NC-1 ตามหลักเกณฑ์ดังนี้ (ก) จัดทํารายงานการคํานวณเงินกองทุนสภาพคล่องสุทธิรายวันและยื่นรายงานต่อสํานักงาน ก.ล.ต. ภายในวันทําการถัดไป (ข) จัดทํารายงานการคํานวณเงินกองทุนสภาพคล่องสุทธิรายเดือนทุกสิ้นวันสุดท้ายของแต่ละเดือนและยื่นรายงานต่อสํานักงาน ก.ล.ต. ภายใน 10 วันทําการแรกของเดือนถัดไป (ค) จัดทํารายงานการคํานวณส่วนของผู้ถือหุ้นรายเดือนทุกสิ้นวันสุดท้ายของแต่ละเดือน เว้นแต่กรณีที่ปรากฏเหตุที่อาจทําให้ส่วนของผู้ถือหุ้นเปลี่ยนแปลงไปอย่างมีนัยสําคัญ ให้จัดทํารายงานดังกล่าวทันที และยื่นรายงานต่อสํานักงาน ก.ล.ต. ภายใน 10 วันทําการแรกของเดือนถัดไป(2) รายงานการคํานวณเงินกองทุนสําหรับการดํารงเงินกองทุนโดยวิธี NC-2 ตามหลักเกณฑ์ดังนี้ (ก) จัดทํารายงานการคํานวณเงินกองทุนรายเดือนและยื่นรายงานต่อสํานักงาน ก.ล.ต. ภายใน 5 วันทําการนับแต่วันทําการสุดท้ายของแต่ละเดือน (ข) จัดทํารายงานมูลค่าความเสียหายอันเนื่องจากการปฏิบัติงาน (operational risk loss) รายปีปฏิทิน ตามแบบรายงานข้อมูลความเสียหายที่เกิดจาก operational risk และคําอธิบายประกอบการรายงานดังกล่าวที่จัดไว้บนเว็บไซต์ของสํานักงาน ก.ล.ต. ให้แล้วเสร็จภายในวันที่ 31 มกราคมของปีถัดไป (3) รายงานการคํานวณเงินกองทุนสําหรับการดํารงเงินกองทุนโดยวิธี NC-3 ตามหลักเกณฑ์ดังนี้ (ก) กรณีการคํานวณเงินกองทุนตั้งแต่เดือนมกราคมถึงเดือนมิถุนายนของแต่ละปี ให้จัดทํารายงานและยื่นรายงานต่อสํานักงาน ก.ล.ต. ภายในวันที่ 7 กรกฎาคมของปีนั้น (ข) กรณีการคํานวณเงินกองทุนตั้งแต่เดือนกรกฎาคมถึงเดือนธันวาคมของแต่ละปี ให้จัดทํารายงานและยื่นรายงานต่อสํานักงาน ก.ล.ต. ภายในวันที่ 7 มกราคมของปีถัดไปรายงานการคํานวณเงินกองทุนตามวรรคหนึ่งทุกฉบับต้องมีการลงลายมือชื่อรับรองความถูกต้องโดยบุคคลผู้มีอํานาจลงนามข้อ ๗ ให้ผู้ประกอบธุรกิจสินทรัพย์ดิจิทัลเก็บรักษารายงานการคํานวณเงินกองทุนและหลักฐานที่ใช้ประกอบการคํานวณรายงานดังกล่าวในลักษณะที่พร้อมให้สํานักงาน ก.ล.ต. ตรวจสอบได้ หรือพร้อมที่จะจัดส่งให้แก่สํานักงาน ก.ล.ต. เมื่อได้รับการร้องขอ ทั้งนี้ ตามหลักเกณฑ์ดังต่อไปนี้(1) กรณีเป็นรายงานตามข้อ 6(1) ให้เก็บรักษาไว้เป็นเวลาไม่น้อยกว่า 1 ปีนับแต่วันที่ยื่นรายงาน(2) กรณีเป็นรายงานตามข้อ 6(2) และ (3) ให้เก็บรักษาไว้เป็นเวลาไม่น้อยกว่า 5 ปีนับแต่วันที่ยื่นรายงานข้อ ๘ ในกรณีที่ผู้ประกอบธุรกิจสินทรัพย์ดิจิทัลที่มีหน้าที่ต้องดํารงเงินกองทุนโดยวิธี NC-1 มีเงินกองทุนสภาพคล่องสุทธิเท่ากับหรือน้อยกว่า 1.5 เท่าของเงินกองทุนสภาพคล่องสุทธิที่ผู้ประกอบธุรกิจสินทรัพย์ดิจิทัลต้องดํารงไว้ ให้ดําเนินการดังต่อไปนี้ทันที (1) ยื่นรายงานชี้แจงสาเหตุที่เงินกองทุนสภาพคล่องสุทธิลดต่ํากว่าอัตราที่กําหนดข้างต้น(2) แจ้งแนวทางการดําเนินการที่ผู้ประกอบธุรกิจสินทรัพย์ดิจิทัลจะกลับมาดํารงเงินกองทุนสภาพคล่องสุทธิได้ข้อ ๙ ในกรณีที่ผู้ประกอบธุรกิจสินทรัพย์ดิจิทัลที่มีหน้าที่ต้องดํารงเงินกองทุนโดยวิธี NC-1 มีส่วนของผู้ถือหุ้นเท่ากับหรือน้อยกว่า 1.1 เท่าของส่วนของผู้ถือหุ้นที่ผู้ประกอบธุรกิจสินทรัพย์ดิจิทัลดังกล่าวต้องดํารงไว้ ให้ยื่นรายงานชี้แจงสาเหตุที่ส่วนของผู้ถือหุ้นลดต่ํากว่าอัตราที่กําหนดข้างต้น และวิเคราะห์แนวโน้มการเปลี่ยนแปลงของส่วนของผู้ถือหุ้นในอนาคต รวมถึงความสามารถในการดําเนินธุรกิจได้อย่างต่อเนื่องในช่วง 1 ปีนับแต่วันที่ยื่นรายงานชี้แจง พร้อมทั้งแจ้งแนวทางการดําเนินการที่ผู้ประกอบธุรกิจสินทรัพย์ดิจิทัลจะกลับมาดํารงส่วนของผู้ถือหุ้นได้การยื่นเอกสารตามวรรคหนึ่ง ให้ยื่นภายใน 2 วันทําการนับแต่วันที่รู้ว่าส่วนของผู้ถือหุ้นลดต่ํากว่าอัตราที่กําหนดข้างต้น และทุกวันสุดท้ายของแต่ละเดือนจนกว่าผู้ประกอบธุรกิจสินทรัพย์ดิจิทัลจะสามารถดํารงส่วนของผู้ถือหุ้นได้ เว้นแต่สํานักงาน ก.ล.ต. จะกําหนดให้ปฏิบัติเป็นประการอื่นข้อ ๑๐ ให้ผู้ประกอบธุรกิจสินทรัพย์ดิจิทัลยื่นรายงานตามประกาศนี้ต่อสํานักงาน ก.ล.ต. ในรูปของข้อมูลอิเล็กทรอนิกส์ผ่านระบบรับส่งข้อมูลอิเล็กทรอนิกส์ โดยดําเนินการ ให้เป็นไปตามระเบียบวิธีปฏิบัติสํานักงานคณะกรรมการกํากับหลักทรัพย์และตลาดหลักทรัพย์เกี่ยวกับการรับส่งข้อมูลอิเล็กทรอนิกส์ข้อ ๑๑ ประกาศนี้ให้ใช้บังคับตั้งแต่วันที่ 1 มกราคม พ.ศ. 2564 เป็นต้นไปผู้มีอํานาจลงนาม - ประกาศ ณ วันที่ 4 ธันวาคม พ.ศ. 2563 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์